'n Paar duimreels vir onervare grondpadryers is altyd welkom. 'n Vriend van my vertrek vanoggend op 'n vierdag grondpad toer na die OosKaap. Saam met hom is twee vriende wat wel kan ry, maar geen ondervinding van grondpaaie het nie. Hulle het my gevra om vir hulle 'n paar lyne te skryf oor grondpadry. Ek het gedink dit sal ook nuttig wees vir baie ouens op die forum.
2. Rem met die ratte, sover as moontlik. Dis heel veiligste omdat die agterwiel bly draai, al sleep die band. Wissel ratte voor die draai. Vermy om af te rat binne die draai, veral as jy voel jy ry te vinnig - die agterwiel begin begin maklik sleep (agv laer rat) en dit verminder stabiliteit, dit laat jou skrik en dit vergroot die kans dat jy ander foute sal maak.
3. Rem in 'n reguit lyn. Dis veiligste en doeltreffendste. Wanneer jy 'n draai ingaan moet jou spoed reeds reg wees. Doen afrat voor die draai. Vermy afrat binne 'n draai.
9. Staan sover as moontlik – oefen dit. Mens het baie meer beheer oor die bike omdat jou eie gewig apart van die bike beweeg.
15. Opdraendes met los klippe – versnel genoeg op die gelykte, bou momentum op. Kies betyds die beste lyn. Maak geleidelik toe soos jy opgaan (dit voorkom dat die agterwiel begin maal). Jou momentum aan die begin is die sleutel tot sukses.
17. Spoelslote in die rigting van die pad is gevaarlik, veral vir ‘n ligte bike. Bly uit hulle uit. Dieselfde vir voertuigspore wat droog geword het.
18. Deurstamp van voorband. Oppas dat die voorband (wat effens afgeblaas is vir die grondpad) deurstamp teen groot klippe of rotsriwwe. Hierdie gevaar word baie verklein indien jy staan.
19. Rowwe oppervlakke is nie veel van ‘n probleem nie, veral as jy staan en nie te vinnig ry nie. Die bikes kan dit hanteer.